id en id id en en en en en ar en id fr id ms az id id ms ms ms en ms id ms id en tr ms ms ms id id ms ms id id id id ms ms id id id ms id id ms ms id id id ms ms id id id ms id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Di Dunia Kita Tidak Perlu Takut Apa Apa, Kata Siti Khairiah - abdnaddin
Ingin Berkisah Dengan Cara Sendiri
✔ abd naddin Diterbitkan 10:50 PTG
Di dunia ini tak perlu takut apa-apa, semuanya kita serah kepada Allah. Kita tak perlu gentar dan takut berhadapan dengan apa jua  di dunia ini kerana ada  Allah yang menjaga kita. Itulah pesan ibu yang selalu memberi semangat kepada saya  agar berani menempuh apa saja cabaran dalam menjayakan perjuangan, kata Siti Khairiah S Mohamad, seorang aktivis yang gigih memperjuangkan nasib kaum wanita dan masyarakat terpinggir. Beliau juga seorang yang terkenal dengan kemampuan menguasai Bahasa Mandarin dengan fasih disamping dialek cina yang lain.
KHAIRIAH @ SITI KHAIRIAH S MOHD dilahirkan pada 28 Mac 1975 di Sandakan Sabah. Anak kedua daripada sebelas adik beradik.Ayahnya, Sheikh Mohamad Sheikh Omar  keturunan Arab Suluk manakala ibunya , Salehah Abdullah @ Phang Choon Fah keturunan Cina Iban. Beliau  mendapat pendidikan di SRJK (C) Chi Hwa Sandakan (1982-1987) sebelum melanjutkan pelajaran menengah di SM Sung Siew Sandakan (1988- 1990) Kemudian beliau melanjutkan pelajaran dalam tingkatan enam di SM All Saints Kota Kinabalu (1991- 1992). Beliau sempat mengambil A Level di Sunway College sebelum terbang ke United Kingdom bagi meneruskan pelajaran dalam bidang Undang-Undang dan Pentadbiran Awam (Law & Public Administration)  di Hull University hingga tamat 1996.
Selesai menamatkan pengajian di luar negara, antara kerjaya yang diceburinya selepas pulang ke tanah air ialah pernah menjadi  Pengarah Impian Abadi Sdn Bhd 1998-2002, Unit Pentadbiran OUM, Eksekutif Pentadbiran Kanan Tan Chong Holding, Cawangan Sandakan 2005-2006. Beliau pernah menjadi Pengerusi Pusat Amanah Ikhtiar Malaysia Cawangan Sandakan 2001-2003.Beliau juga pernah bertugas sebagai  pegawai khas kepada mantan Ahli Parlimen Kalabakan, Datuk Seri Panglima Ghapur Salleh selama kira-kira tujuh tahun.
Dalam politik, Siti Khairiah pernah bertanding PRN ke-16 sebagai calon USNO di DUN N55 Elopura tetapi tidak berjaya. Kini beliau adalah Ketua Wanita Pertubuhan Kebangsaan Sabah Bersatu (USNO) Pusat 2021-2024.
Wartawan kanan UTUSAN BORNEO, ABD NADDIN HAJI SHAIDDIN berpeluang menemubual Siti Khairiah S Mohamad di salah sebuah restoran popular di Jalan Pantai.
Ikuti petikan temubual  mengenai pengalaman dan misinya dalam memajukan golongan wanita:
UTUSAN BORNEO: Boleh ceritakan sedikit latar belakang puan?
SITI KHAIRIAH:    Saya dilahirkan pada 28 Mac 1975 di Sandakan Sabah. Saya anak kedua daripada sebelas adik beradik. Ayah saya  Sheikh Mohamad Sheikh Omar adalah keturunan Arab Suluk , seorang tokoh politik dan pernah menjadi Setiausaha BN pada tahun 80-an, manakala ibu saya Salehah Abdullah @ Phang Choon Fah keturunan Cina Iban. Jadi saya sendiri adalah anak Borneo.
UB:    Di mana puan meendapat pendidikan awal?
SITI KHAIRIAH:    Saya bersekolah rendah  di SRJK (C) Chi Hwa Sandakan (1982-1987) sebelum melanjutkan pelajaran menengah di SM Sung Siew Sandakan (1988- 1990) Selepas itu, saya  melanjutkan pelajaran dalam tingkatan enam di SM All Saints Kota Kinabalu (1991- 1992). Kemudian saya sempat  mengambil A Level di Sunway College sebelum terbang ke United Kingdom bagi meneruskan pelajaran dalam bidang Undang-Undang dan Pentadbiran Awam (Law & Public Administration)  di Hull University hingga tamat 1996.
UB:     Mungkin ada pengalaman menarik sewaktu di university, yang boleh dikongsikan kepada pembaca?
SITI KHAIRIAH:    Antara pengalaman menarik ialah ketika bekerja memetik buah epal di sebuah ladang untuk mencari duit poket semasa cuti semester. Masa itu upah memetik epal ialah lima pound (kira-kira RM30 sehari). Pengalaman yang tidak kurang menariknya ialah  menumpang sebuah keluarga orang Melayu yang sama-sama belajar tetapi belajar di universiti lain.
UB:     Masih ingat rakan-rakan seuniversiti dari Sabah?
SITI KHAIRIIAH: Tiada. Rakan seanglatan, seorang dari Pulau Pinang bernama Mr Jason Chan dan seorang lagi dar I Melaka, Ms Catherine Chua.
UB:     Di mana puan bekerja selepas pulang ke tanah air?
SITI KHAIRIAH: Selepas enamatkan pengajian di luar negara,saya pulang ke Sabah. Saya pernah bekerja sebagai  Pengarah Impian Abadi Sdn Bhd 1998-2002, Unit Pentadbiran OUM, Eksekutif Pentadbiran Kanan Tan Chong Holding, Cawangan Sandakan 2005-2006. Selain itu, saya juga pernah menjadi Pengerusi Pusat Amanah Ikhtiar Malaysia Cawangan Sandakan 2001-2003.Saya juga pernah bertugas sebagai  pegawai khas kepada mantan Ahli Parlimen Kalabakan, Datuk Seri Panglima Ghapur Salleh selama kira-kira tujuh tahun. Ia memberikan banyak pengalaman kepada saya untuk mengetahui selok belok proses parlimen dan lebih tahu mengenai permasalahan rakyat di lapangan.
UB:     Apa cita-cita puan ketika kecil? Pernah terlintas menceburi bidang politik?
SITI KHAIRIAH: Mulanya saya bercita-cita menjadi seorang peguam, tetapi kemudian berubah fikiran. Ketika di UK saya mengambil jurusan Law & Public Adminisration. Tak pernah terlintas di hati saya untuk menceburi bidang politik. Minat saya suka memberi khidmat kepada rakyat, minat dalam menganjurkan program amal kebajikan.
UB:     Apa yang membuat puan berubah fikiran?
SITI KHAIRIAH:    Selepas melihat masih terlalu banyak yang perlu diperjuangkan. Kita lihat masih banyak masyarakat luar Bandar yang terpinggir dalam arus pembangunan. Ramai yang masih ketinggalan dari sudut ilmu pengetahuan dan maklumat seperti celik IT. Kita juga berhadapan dengan banyak isu-isu diskriminasi gender penderaaan dan sebagainya. Agensi-agensi kerajaan berkaitan perlu bekerja kuat memastikan isu-isu berkaitan keterbelakangan kaum wanita diberikan solusi yang tepat.
UB:  Oh ya. Baru-baru ini puan dipilih sebagai Ketua Wanita Pertubuhan Kebangsaan Sabah Bersatu (USNO) sesi 2021-2024. Mungkin puan boleh ceritakan apa antara misi puan sebagai Ketua Wanita?
SITI KHAIRIAH: Antara misi saya sebagai Ketua Wanita ialah ingin meningkatkan tahap pendapatan ekonomi wanita dan berdaya saing baik di peringkat daerah mahupun negeri.
Kedua, kita juga ingin membuka minda wanita, ibu-ibu  dan juga generasi muda wanita untuk melihat teknologi masa kini selain perniagaan berbentuk fizikal, tetapi perniagaan berasaskan teknologi digital juga bole meraih pendapatan lumayan. Contoh platform trading emas digital, boleh mendatangkan hasil pendapatan pasif setiap bulan. Emas adalah satu aset yang mana harga tidak mudah jatuh.
UB:     Menurut puan, apa antara cabaran yang dihadapi golongan wanita masa kini?
SITI KHAIRIAH:    Antara cabaran yang dihadapi wanita masa kini ialah mudah terpengaruh dengan isu-isu  di sekeliling tanpa usul periksa akan kesahihannya. Ketakutan masih menebal dalam diri. Tidak  berani menerokai peluang-peluang  baru. Kebergantungan masih utuh walaupun masih berada di tampuk kesusahan.
Sebenarnya banyak cara boleh yang boleh diterokai untuk meningkatkan ekonomi, termasuk apa yang saya katakan tadi iaitu kaum wanita perlu berani menjalankan peniagaan berasaskan teknologi digital terutamanya ketika era pandemik ini.
Kita lihat banyak kes keganasan rumah tangga, kes-kes penderaan, rumah tangga tidak stabil, antaranya  disebabkan tekanan dari segi ekonomi dan mental, ramai kehilangan kerja. Oleh sebab itu, kita mesti berani meneroka peluang baru. Kita perlu ubah pendekatan, jika selama ini kita cenderung untuk memberi ikan, seperti kata perumpamaan, kita beri mereka pancing, supaya mereka dapat menangkap ikan tanpa mengharap orang  lain.
Dalam menjayakan misi memperkasa wanita,, semua pihak perlu berganding bahu. NGO, kerajaan, pertubuhan siasah dan semua sektor dalam masyarakat. Sampai bila, kita kaum wanita berdiam diri. Zaman sekarang zaman teknologi, di mana cabaran hebat menanti kita. Masih banyak yang perlu diterokai misalnya  blockchain masih kurang diterokai. Penerimaan masih kurang terhadap ekonomi digital. Kita sebut ekonomi digital, dimana pengetahuan pun boleh jadi duit.
UB:     Mungkin puan boleh jelaskan sedikit mengenai teknologi blockchain?
SITI KHAIRIAH: Teknologi Blockchain sudahpun diiktiraf oleh pelbagai industri sebagai suatu teknologi hebat yang dilahirkan selepas penciptaan internet. Salah satu produknya ialah Bitcoin. Bitcoin dibangunkan dan dibina untuk tujuan kewangan tetapi teknologi blockchain ini boleh diaplikasikan dalam pelbagai bidang. Berdasarkan perkembangan pesat jalur lebar yang dijangka meliputi semua isi rumah, penduduk digital Malaysia sudah pasti memainkan peranan yang semakin penting dalam pembangunan sosioekonomi negara
Saya fikir, dalam mengorak langkah ke hadapan, kita memerlukan usaha ke arah ekonomi digital yang inovatif. Sejak beberapa tahun ini, jika kita lihat  Keluaran Dalam Negara Kasar (KDNK), ekonomi digital menyaksikan perkembamgan yang menakjubkan. Kita boleh saksikan sendiri dengan melihat data-data ekonomi yang ada. Kita perlu melonjakkan daya saing dalam ekonomi digital  global. Ekonomi digital mampu merangsang kreativiti manusia dengan teknologi baru, pasaran baru dan peluang-peluang baru.
Kerajaan perlu membuat perancangan rapi dan penggunaan stategi digital bagi memastikan negara terus berdaya saing dan berjaya di peringkat antarabangsa. Kita juga  boleh mewujudkan platform untuk mendapatkan pendapatan pasif, untuk meningkatkan pendapatan dan ekonomi rakyat setempat.
Perkembangan dan kemajuan teknologi informasi dan komunikasi tidak dapat lagi dipisahkan dengan aspek kehidupan masyarakat. Kemajuan internet berkembang mencipta dunia atau ruang maya atau cyber-space, menjadi sebuah tempat untuk berkomunikasi,  melakukan berbagai aktiviti ekonomi hingga melahirkan masyarakat informasi (information society), masyarakat berpengetahuan (knowledge society) dimana teori ekonomi fundamental yang lama berdasarkan faktor fizik, tenaga kerja dan modal semakin ditinggalkan. Sekarang kehidupan bergantung fator intelektual berupa ilmu pengetahuan dan teknologi, kreativiiti dan pelbagai inovasi lain.
UB: Oh ya, mengenai isu atau masalah keciciran pelajar. Saya pernah dengar puan bercakap mengenainya. Boleh ulas sedikit?
SITI KHAIRIAH: Ramai kanak-kanak  yang berstatus tempatan di mana samada salah seorang ibu atau bapa orang tempatan atau kedua-dua orang tua  mereka orang  tempatan tetapi mereka tidak mempunyai dokumen sijil lahir yang  teratur atau  diabaikan oleh orang tua mereka, mereka tercicir tidak  dapat bersekolah.
Ada juga anak-anak yang  tinggal di luar bandar dimana ibu bapa mereka tidak  begitu bijak mengurus urusan sijil lahir daftar lewat akibat sistem yang agak rumit yang membuatkan orang tua mereka merasa susah dan meninggalkan urusan tersebut tanpa penyelesaian.
Anak-anak  ini adalah generasi pelapis yang sepatutnya tidak dibiarkan. Kita harus membantu untuk  menyelesaikan urusan dokumen mereka. Mungkin sebagai pengantara bagi membantu mereka menangani masalah.
UB:     Soalan terakhir sebelum kita menamatkan sesi temubual untuk ruangan Sembang Sabtu minggu. Apa agaknya pesan orang tua yang masih puang ingat dan amalkan?
SITI KHAIRIAH: Banyak. Tapi yang sangat berkesan ialah pesanan atau nasihat ibu saya. Katanya, di dunia ini tak perlu takut apa-apa, semuanya kita serah kepada Allah. Kita tak perlu gentar dan takut berhadapan dengan apa jua  di dunia ini kerana ada  Allah yang menjaga kita.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin